张镃
对雪
温记今年雪，先悭半月晴。
乍飘偏有熊，猛下却无声。
水绕长春圃，人居不夜城。
弄寒群犬戏，惊晓独鸡鸣。
桥冻泥添滑，窗虚纸借明。
冷妨梅早慧，高妒柳轻生。
瀹茗尝深鼎，临书厌短檠。
鹅边鷳失素，鸥混鹭争盟。
日壑银烹出，龙沙粉筑成。
歌盐唐按谱，聚米汉谈兵。
曳履需公诏，吞毡感便旌。
初平羊变石，白起甲填坑。
贾舶停珠浦，朝骖萃玉京。
驼铜夸北录，马瑞遇东瀛。
云凝情俱淡，风旋力骤狞。
藕边侵纬宿，酥畔比累蛏。
敞坐诗牋接，欢筵舞袖迎。
缘甍方盼转，入幌忽萦盈。
烟满空翔鹤，潮翻海纵鲸。
蓝田难爱宝，月窟助蜚英。
翁罩杯谁覆，盆冰镜不倾。
瑶随王粲佩，玑缀李彪缨。
豹舄宜分色，麻衣浪拟清。
齐腰休更举，巴曲试烦赓。